Záhreb 30. septembra (TASR) - Chorvátska lyžiarka Janica Kosteličová sa na súkromnej klinike v Rakúsku podrobila už po tretí raz v tomto roku operácii kolena. Víťazka uplynulého ročníka Svetového pohára by mala opäť začať s tréningom o tri týždne a s určitosťou nestihne úvod novej sezóny, ktorá odštartuje 28. októbra obrovským slalomom v rakúskom Söldene.
Devätnásťročnú Kosteličovú, ktorá je slalomovou špecialistkou, prvý raz v tomto roku operovali v marci a druhý podobný chirurgický zákrok absolvovala v máji. la pe